|  |  |
| --- | --- |
| **RKP broj** | 2444 |
| **Naziv obveznika** | SVEUČILIŠTE U RIJECI |
| **Razina** | 11 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - XII 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 22.051.772,05 | 21.051.783,68 | 95,5 |
| 3 | RASHODI POSLOVANJA (šifre 31+32+34+35+36+37+38) | 3 | 22.782.331,06 | 24.614.119,17 | 108,0 |
|  | **MANJAK PRIHODA POSLOVANJA (šifre Z005-6)** | **Y001** | **730.559,01** | **3.562.335,49** | **487,6** |
| 7 | Prihodi od prodaje nefinancijske imovine (šifre 71+72+73+74) | 7 | 50,00 | 128,00 | 256,0 |
| 4 | Rashodi za nabavu nefinancijske imovine (šifre 41+42+43+44+45) | 4 | 1.252.961,78 | 1.583.339,52 | 126,4 |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **1.252.911,78** | **1.583.211,52** | **126,4** |
| 8 | Primici od financijske imovine i zaduživanja (šifre 81+82+83+84+85) | 8 | 3.000.000,00 | 0,00 | 0 |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 88.481,87 | 400.000,00 | 452,1 |
|  | **MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)** | **Y003** | **0,00** | **400.000,00** | **-** |
|  | **MANJAK PRIHODA I PRIMITAKA (šifre Y345-X678)** | **Y005** | **0,00** | **5.545.547,01** | **-** |

Sveučilište u Rijeci u 2025. godini obavljalo je sve svoje djelatnosti definirane osnivačkim aktima i statutom. U sklopu Sveučilišta djeluje Rektorat Sveučilišta u Rijeci i šest fakulteta (Fakultet za fiziku, Fakultet informatike i digitalnih tehnologija, Fakultet za  matematiku, Fakultet dentalne medicine, Fakultet biotehnologije i razvoja lijekova i Fakultet za logopediju). Navedenih šest fakulteta ustrojeni su  kao podružnice bez pravne osobnosti. Čelnica Sveučilišta je do 26.4.2025. bila  rektorica prof. dr. sc. Snježana Prijić - Samaržija, a od 27.4.2025. do kraja godine čelnik je vršitelj dužnosti rektora prof. dr. sc. Davor Vašiček. V. d. Rektor Vašiček obnašat će dužnost do 31.1.2026. godine, a od 1.2.2026. godine čelnik će biti novoizabrani rektor prof. dr. sc. Goran Hauser.

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 22.051.772,05 | 21.051.783,68 | 95,5 |

Prihodi poslovanja ostvareni su u iznosu od 21.051.783,68 € što je za 4,5 % manje od ostvarenih prihoda u 2024. godini.

Najveći udio u prihodima čine:

1.    prihodi iz proračuna (sk. rač. 67) u iznosu od 16.333.202,93 € koji su za 11,30 % veći od istih prihoda u 2024. godini. Do povećanja prihoda iz proračuna je došlo zbog povećanja prihoda za plaće i materijalna prava zaposlenika, te zbog prihoda za institucijske istraživačke projekte i prihoda za kapitalna ulaganja.

2.    Pomoći iz inozemstva i od subjekata unutar općeg proračuna (sk. rač. 63) u iznosu od 2.196.266,67 €, smanjeni su za 57,60 % u odnosu na 2024. godinu. Do smanjenja je došlo zbog drugačijeg evidentiranja prihoda temeljem novih uputa Ministarstva financija vezanih za priznavanje prihoda EU projekata. U ovoj skupini računa Sveučilište u Rijeci ostvaruje prihode od:

-         Europskih i međunarodnih projekata (podsk. rač. 632) koji su za  88,00 % manji nego u 2024. godini. Iako su primljena značajna sredstva zbog novog načina evidentiranja nisu evidentirana kao prihod nego kao obveza.

-        Pomoći proračunskim korisnicima iz proračuna koji im nije nadležan (podsk.rač.  636) koji su u 2025. godini povećani za 50,20 %, ali u strukturi prihoda ne čine značajnu stavku.

-        Prijenosi između proračunskih korisnika istog proračuna (podsk. rač. 639) sadrži prihode koje Sveučilište ostvari od ostalih proračunskih korisnika za redovno poslovanje, ali i za financiranje Europskih projekata. Prijenosi između proračunskih korisnika istog proračuna manji su od istih u 2024. godini za 51,40 % također zbog novog načina priznavanja prihoda. Budući se ovdje evidentiraju prihodi EU projekata i HRZZ projekata oni uvelike ovise i o dinamici provedbe projekata i samim uplatama.

3.    Prihodi po posebnim propisima (podsk. rač.652) se odnose na prihode od školarina i upisnina koje uplaćuju studenti. Upisnine se najvećim djelom sastoje od sredstava koje uplaćuju studenti sastavnicama koje ih potom uplaćuju Sveučilištu u Rijeci temeljem Odluke Senata. Ovi prihodi uvelike ovise o broju studenata. Navedeni prihodi su povećani u odnosu na 2024. godinu za 13,30 %.

4.    Prihodi od prodaje proizvoda i roba, te pruženih usluga i prihodi od donacija (sk. rač. 66) u 2025. godini iznosili su 769.680,87 € i veći su od istih prihoda u 2024. godini za 33,60 %, a sastoje se od:

-  Prihoda od  pruženih usluga (podsk. rač. 661) gdje se evidentiraju vlastiti prihodi Sveučilišta u Rijeci ostvareni od gospodarske djelatnosti (najam prostora, stručni projekti, stručne usluge i slično).

-  Donacija (podsk. rač. 663) koje iznose 287.185,67 €. U navedenom su uključene donacije trgovačkih društava i neprofitnih organizacija, ali i donacije temeljem dobivenih međunarodnih i EU projekata koji se evidentiraju na ovoj skupini računa.

5.    Ostali prihodi (podsk. rač. 683) značajno su smanjeni u odnosu na 2024. u kojoj smo imali jedan veći prihod vezan uz prijeboj.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3 | RASHODI POSLOVANJA (šifre 31+32+34+35+36+37+38) | 3 | 22.782.331,06 | 24.614.119,17 | 108,0 |

Ostvareni rashodi poslovanja iznose 24.614.119,17 € što je za 8,00 % više od ostvarenih u 2024. godini.

Najveći udio u rashodima čine:

1.    Rashodi za zaposlene (sk.rač. 31), koji iznose 15.720.777,11 € i u odnosu na 2024. godinu povećani su za 20,30 %. Do porasta je najviše došlo zbog obveze priznavanja plaće za prosinac 2025. godine u rashode 2025. godine, a temeljem upute Ministarstva financija čime se ukidaju tzv. kontinuirani rashodi. Time u 2025. godini imamo priznati rashod od 13 mjesečnih plaća što se izravno negativno odražava na financijski rezultat.

2.    Materijalni rashodi (sk.rač. 32), iznose 5.395.223,41 € i  za 18,10 % su veći nego u 2024. godini.

Materijalni rashodi sastoje se od:

-  Naknade troškova zaposlenima (podsk.rač. 321) – koji su za 28,60 % veći nego u 2024. godini. Do povećanja je došlo većeg broja zaposlenih i povećane projektne aktivnosti (službena putovanja).

-  Rashoda za materijal i energiju (podsk.rač. 322) – koji su za 12,10 % veći nego u 2024. godini. Do povećanja je došlo zbog troškova energije (mjesečni režijski troškovi) i većih troškova nabave materijala za provedbu projekata i nastave.

-  Rashoda za usluge (podsk.rač. 323) – koji su za 17,20 % veći nego u 2024. godini. Najveći dio povećanja odnosi se na troškove vanjske suradnje u nastavi.

-  Ostali nespomenuti rashodi poslovanja (podsk.rač. 329) – koji su za 7,30 % veći nego u 2024. godini, a iznose 485.553,93 €.

3.    Pomoći dane u inozemstvo i unutar općeg proračuna (sk.rač. 36) koje iznose 494.708,94 € i značajno su smanjene u odnosu na 2024. godinu za 79,00 %. Do smanjenja je najvećim dijelom došlo budući smo u 2024. godini prenijeli značajna sredstva sastavnicama za znanstvene projekte Sveučilišta.

4.    Ostale naknade građanima i kućanstvima iz proračuna (podsk.rač 372), iznose 2.580.795,52 € i veće su u odnosu na 2024. godinu za 23,50 %. Do povećanja je došlo najvećim djelom zbog povećanja iskorištenih Erasmus stipendija i povećanja troškova prijevoza studenata.

5.    Ostali rashodi (sk.rač. 38) koji se najvećim dijelom odnose na prijenos projektnih sredstava partnerima, te uplatu kapitalne pomoći trgovačkom društvu temeljem Ugovora o suradnji.

6.    Financijski rashodi (sk.rač. 34), iznose 6.589,37 € i u odnosu na 2024. godinu značajno su smanjeni iz razloga što je Sveučilište u 2024. godini platilo zatezne kamate zbog kašnjenja u povratu sredstava u Državni proračun temeljem Odluka MRRFEU, a vezano na projekt izgradnje studentskih paviljona na Kampusu financiran dominantno iz EU izvora.

7.    Subvencije (sk.rač. 35), iznose 397.620,02 € i odnose se na prijenose sredstava EU projekta prema trgovačkim društvima koja su partneri na projektu.

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | MANJAK PRIHODA POSLOVANJA (šifre Z005-6) | Y001 | 730.559,01 | 3.562.335,49 | 487,6 |

Ostvareni manjak prihoda poslovanja iznosi 3.562.335,49 €. Manjak je značajno povećan u odnosu na 2024. godinu iz razloga što zbog novog načina evidentiranja prihoda EU projekata značajan dio pristiglih sredstava knjižen je na obveze i biti će naknadno priznat u prihode. Dio ostvarenog manjka prihoda poslovanja pokrit će se iz viška prihoda iz prethodnih godina. Do dijela manjka prihoda dolazi i zbog dinamike prihoda vezane uz projektno financiranje.

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 7 | Prihodi od prodaje nefinancijske imovine (šifre 71+72+73+74) | 7 | 50,00 | 128,00 | 256,0 |

Sveučilište u Rijeci u 2024. godini ostvarilo je 128,00 € prihoda od prodaje knjiga na Fakultetu za fiziku.

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4 | Rashodi za nabavu nefinancijske imovine (šifre 41+42+43+44+45) | 4 | 1.252.961,78 | 1.583.339,52 | 126,4 |

Rashodi za nabavu nefinancijske imovine ostvareni su u iznosu od 1.583.339,52 € i veći su u odnosu na 2024. godinu za 26,40 %. Do povećanja je došlo najvećim dijelom zbog nabave znanstvene opreme od strane podružnica.

Bilješka 7.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | MANJAK PRIHODA OD NEFINANCIJSKE IMOVINE (šifre 4-7) | Y002 | 1.252.911,78 | 1.583.211,52 | 126,4 |

Manjak prihoda od nefinancijske imovine iznosi 1.583.211,52 € i odnosi se na kapitalna ulaganja financirana prihodima poslovanja. Manjak će se najvećim djelom pokriti iz viška prihoda poslovanja iz ranijih godina.

Bilješka 8.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 8 | Primici od financijske imovine i zaduživanja (šifre 81+82+83+84+85) | 8 | 3.000.000,00 | 0,00 | 0 |

Sveučilište u Rijeci u 2025. godini nije imalo primitke od financijske imovine i zaduživanja. U 2024. imali smo povrat oročenih sredstava koja su oročena u prosincu 2023. godine.

Bilješka 9.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 88.481,87 | 400.000,00 | 452,1 |

Sveučilište u Rijeci u 2025. godini imalo je izdatke za financijsku imovinu i otplate zajmova u iznosu od 400.000,00 € koji se odnose na pozajmicu Sveučilišnoj knjižnici Rijeka zbog projekta Energetske obnove zgrade Sveučilišne knjižnice..

Iznos od 88.481,87 € u 2024. godini odnosi se na plaćanje devete (zadnje) rate glavnice kredita ZABA-e iz 2013. godine.

Bilješka 10.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8) | Y003 | 0,00 | 400.000,00 | - |

Sveučilište u Rijeci  u 2025. godini ostvarilo je manjak primitaka od financijske imovine i zaduživanja u iznosu od 400.000,00 € koji će biti pokriven u 2026. godini sa povratom pozajmice Sveučilišne knjižnice.

Bilješka 11.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | UKUPNI PRIHODI I PRIMICI (šifre X067+8) | X678 | 25.051.822,05 | 21.051.911,68 | 84,0 |

Ukupni prihodi i primici ostvareni su u iznosu od 21.051.911,68 € i  manji su za 16 % u odnosu na 2023. godini. Novi način evidentiranja EU prihoda razlog je velikom smanjenju prihoda.

Bilješka 12.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | UKUPNI RASHODI I IZDACI (šifre Y034+5) | Y345 | 24.123.774,71 | 26.597.458,69 | 110,3 |

Ukupni rashodi i izdaci iznose 26.597.458,69 € i veći su u odnosu na 2024. godinu za 10,30 %. Najveći dio povećanja odnosi se na rashode poslovanja, koji su veći za okvirno 1,8 milijuna eura.

Bilješka 13.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | Manjak prihoda i primitaka za pokriće u sljedećem razdoblju (šifre Y005 + '9222-9221' - X005 - '9221-9222' ) | Y006 | 0,00 | 279.484,43 | - |

Ostvareni manjak prihoda i primitaka za pokriće u slijedećem razdoblju iznosi 279.484,43 €. Navedeni manjak prihoda i primitaka biti će pokriven tijekom 2026. godine. Do manjka je najvećim dijelom došlo zbog novog načina evidentiranja EU prihoda kojim se sredstva iako su uplaćena Sveučilištu ne mogu priznati u prihode.

**Bilanca**

Bilješka 14.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
|  | IMOVINA (šifre B002+1) | B001 | 93.062.208,40 | 91.464.843,34 | 98,3 |

Ukupna imovina Sveučilišta na dan 31.12.2025. godine iznosi 91.464.843,34 € i u usporedbi s 2024. godinom njena je vrijednost smanjena za 1,70 %. Najveću stavku u strukturi imovine čini nefinancijska imovina u iznosu od 81.983.736,97 € i financijska imovina u iznosu od  9.481.106,37 €.

Najveći udio u nefinancijskoj imovini odnosi se na građevinske objekte Kampusa Sveučilišta u Rijeci gdje je do sada završeno uređenje zgrade Akademije primijenjenih umjetnosti i ZTP-a, Filozofskog i Učiteljskog fakulteta, Građevinskog fakulteta, objekta Studentske prehrane, Zgrade Sveučilišnih odjela, te tri paviljona za potrebe studentskog smještaja. Tijekom 2025. godine Sveučilište je završilo investiranje u uređenje okoliša, sportskih i ostalih sadržaja te je završilo izgradnju zgrade INOVALABA i uređenja dječjeg vrtića (sve započeto u 2024. godini).

Zbog novih ulaganja tijekom 202. godine na Kampusu, nakon provedenog ispravka vrijednosti, vrijednost nefinancijske imovine ostale je skoro na istoj razini kao i u 2024. godini (smanjenje tek za 0,30 %)

Na računu ostale nematerijalne proizvedene imovine u pripremi (podsk.rač. 055) nalaze se dosadašnja ulaganja u pripremu izgradnje buduće infrastrukture na Kampusu.

Financijska imovina iznosi 9.481.106,37 € i čine je:

-       novčana sredstva u banci – 5.714.334,24 €

-       novčana sredstva u blagajni – 44,11 €

-       oročena sredstva u banci – 2.000.000,00 €

-       depoziti, jamčevni polozi i ostala potraživanja  - 854.873,29 €

-       dani zajmovi – 400.000,00 €

-       udjeli – 201.738,67 €

-       potraživanja za prihode poslovanja – 310.116,06 €

Novčana sredstva su smanjena u odnosu na 2024. godinu. Dio smanjenja sredstava odnosi se na pozajmicu Sveučilišnoj knjižnici u iznosu od 400.000,00 €

Iznos ostalih potraživanja (podsk.rač. 129) najvećim se dijelom odnosi na potraživanje od sastavnica po obračunu sredstva upisnina za akademsku godinu 2025./26., sredstava temeljem članka 95. Statuta. i sredstava kojima se, temeljem Odluke Senata Sveučilišta, financira Centar za potporu pripremi kompetitivnih znanstvenih projekata.

Udjeli u glavnicama trgovačkih društava (sk. rač.15) iznose 201.738,67 €. Odnose se na vlasnički udio u tvrtki Step Ri d.o.o.

Najveći dio potraživanja za prihode poslovanja (podsk.rač. 166) odnosi se na potraživanja koja Sveučilište ima prema tvrtkama koje su gradile dio zgrada na Kampusu, te ova potraživanja spadaju pod sumnjiva i sporna potraživanja.

Bilješka 15.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
|  | OBVEZE I VLASTITI IZVORI (šifre 2+9) | B003 | 93.062.208,40 | 91.464.843,34 | 98,3 |

Obveze i vlastiti izvori  iznose 91.464.843,34 € i u usporedbi sa 2024. godinom smanjeni su za 1,70 %. Obveze iznose 8.857.987,86 €, a vlastiti izvori 82.606.855,48 €.

Obveze su u usporedbi sa 2024. godinom značajno povećane, a to povećanje se najvećim dijelom odnosi na sredstva primljena za financiranje EU projekata koja temeljem novih pravila evidentiramo na obveze, a naknadno će se priznati u prihode..

Od ukupnih obveza najveći udio odnosi se na obveze za predujmove, depozite, jamčevne pologe i tuđe prihode, a odnose se na sredstva primljena za EU projekte i iznose 6.607.741,71 €.

Ostale obveze odnose se na:

-       Obveze za rashode poslovanja (sk.rač. 23) - iznose 2.245.897,10 € od kojih se najveći dio odnosi na rashode za zaposlene (podsk.rač. 321) koje se odnose na plaću za prosinac 2025. i ostale tekuće obveze (podsk.rač. 239), koje se većinom odnose na potraživanja od sastavnica temeljem odluke Senata o upisninama, članka. 95. Statuta, sredstva za Centar za potporu pripremi kompetitivnih znanstvenih projekata. Iznos od 229.358,76 € (podsk.rač. 232) najvećim djelom se odnosi na troškove redovnog poslovanja za prosinac 2025. godine, a koji će biti plaćeni u siječnju i veljači 2025.

-       Obveze za nabavu nefinancijske imovine - sk.rač. 24 - iznose 4.349,05 € te su u odnosu na 2024. godinu značajno smanjene. Iznos koji je evidentiran za 2024. godinu odnosio se na obveze vezane za izgradnju na Kampusu.

Višak prihoda poslovanja (rač. 92211) iznosi 1.145.948,48 € i najvećim se dijelom odnosi na viškove projektnih aktivnosti, a manjak prihoda od nefinancijske imovine (rač. 92222) iznosi 1.016.960,91 € i najvećim se dijelom odnosi na manjak prilikom nabave dugotrajne imovine koji će biti pokriven iz viška prihoda poslovanja u 2026. godini. Manjak primitaka od financijske imovine (rač. 92223) najvećim se dijelom odnosi na pozajmicu Sveučilišnoj knjižnici.

Bilješka 16.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Stanje 1. siječnja** | **Stanje 31. prosinca** | **Indeks (%)** |
| 922 | Rezultat - višak/manjak (šifre 9221-9222) | 922 | 7.930.389,33 | -279.484,43 | -3,5 |

Podskupina rač. 922 iznosi minus 279.484,43 €, a sastoji se od 1.145.948,48 € viška prihoda poslovanja (rač. 92211) i 1.016.960,91 € manjka prihoda od nefinancijske imovine (rač. 92222) i 408.472,00 € manjka od primitaka od financijske imovine.

**Izvještaj o rashodima prema funkcijskoj klasifikaciji**

Bilješka 17.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 0942 | Drugi stupanj visoke naobrazbe | 0942 | 24.035.292,84 | 26.197.458,69 | 109,0 |

U 2025. godini Sveučilište u Rijeci prema funkcijskoj klasifikaciji sve svoje troškove je evidentiralo pod 0942 - Drugi stupanj visoke naobrazbe.

**Promjene u vrijednosti i obujmu imovine i obveza**

Bilješka 18.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos povećanja** | **Iznos smanjenja** | **Indeks (%)** |
| 9151 | Promjene u vrijednosti i obujmu imovine (šifre 91511+91512) | 9151 | 0,00 | 153.454,98 | - |

U 2025. godini Sveučilište u Rijeci evidentiralo je smanjenje vrijednosti i obujma imovine u iznosu od 153.454,98 €.

Smanjenje u vrijednosti imovine evidentirano je u iznosu od 560,84 € i odnosi se na otpis sadašnje vrijednosti dugotrajne imovine koja više nije u upotrebi u skladu sa odlukom o rashodovanju imovine.

Smanjenje  u obujmu imovine evidentirano je u iznosu od 152.894,14 € odnosi se na:

-       152.594,14 € - prijenos dugotrajne imovine drugom proračunskom korisniku

-        300,00 € - prijenos umjetničkog djela drugom proračunskom korisniku

**Izvještaj o obvezama**

Bilješka 19.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje obveza na kraju izvještajnog razdoblja (šifre V001+V002-V004) i (šifre V007+V009) | V006 | 8.857.987,86 | - |

Obveze su na početku godine iznosile 2.541.018,77 €, a na kraju izvještajnog razdoblja iznose 8.857.987,86 € Do velikog povećanja obveza došlo je zbog novog evidentiranja prihoda vezanih za EU projekte,  koji se iskazuju kao obveza, a kasnije će se iskazati kao prihod.

Nedospjele obveze su:

-        Obveze između proračunskih korisnika u iznosu od 6.595.911,22 €

-        obveze za rashode poslovanja u iznosu od 2.201.499,25 €

-        obveze za nabavu nefinancijske imovine u iznosu od 2.497,05 €

-        Obveze za predujmove, depozite, jamčevne pologe i tuđe prihode u iznosu od 18.940,41 €

Bilješka 20.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27) | V007 | 39.139,93 | - |

Dospjele obveze su:

-        obveze za rashode poslovanja – 37.287,93 €, koje će biti podmirene u budućem razdoblju.

-        obveze za nabavu nefinancijske imovine –1.852,00 €

Bilješka 21.

**EU izvještaj**

Izvještaj o EU sredstvima prvi puta se ispunjava za 2025. godinu te nije potrebno unijeti podatke za 2024. godinu kod svih podataka osim podataka o dugovnom odnosno potražnom prometu obračunatih prihoda poslovanja.